  Виталий Пронин Дунтэк дышетскон интыоссэ шуак йылтыса, паймытӥз Удмурт кун университет. Кылем арын бюджет интые кутэмын ке вал 2 сюрс 292 адями, туэ лыдпус 2 сюрс 737-озь будэтэмын. Ижын лыдъяське 4 валтӥсь вуз, ваньзы соос арысь аре абитуринтъёсты доразы кыскон понна выль амалъёс утчало.Кылсярысь, гурт удысъя академия туэ выль ӧръёсты усьтӥз. Куд-ог студентъёс гочазы ни спортивной валъёсты вордӥсе я кинологе дышетскыны. Академиын оглом 11 дышетскон ӧръёс лыдъясько, 528 дунтэк дышетскон интыос. Татчы куриськонъёссэс сётӥзы 3 сюрслэсь ятыр егитъёс.- Тодӥськом, абитуриентлы 5 пӧртэм вузэ но отысь 3 ӧре куриськон сётыны яра, - вера Ижысь гурт удысъя акдемиысь приёмной комиссилэн кыл кутӥсь секретарез Марина Миронова. - Ми абитуриентлы юрттоно кариським. Одӥг ӧрез эшшо нимаз профильёслы люкылӥм, пӧртэм профессиосын узырмытӥм на, котькудаз нимаз бюджет интыос. Озьы ЕГЭ дыръя биологиез, физикаез, химиез, географиез сётэм дышетскисьёс быгатозы 3-лэсь ятыр профессиосты бырйыны.Нырысетӥ йылпумъянъёс академия лэсьтӥз ни. Бадӟым конкурс, котьку сямен, теплоэнергетика но теплотехника ӧръёсын - одӥг интые 21 адями. Коньдон тырыса но дась дышетскыны вуоно экономистъёс, уго экономической факультетын туэ бюджет интыос воксё но ӧвӧл ни.Ижысь М. Калашников нимо технической кун университетын 50 дышетскон ӧръёс, 20-аз соос пӧлысь дун тырыса гинэ дышетскыны луэ. Татын вылӥ тодон-валан басьтыны мылкыд каризы 5 сюрс 450-лэсь ятыр егитъёс. Но соос пӧлысь 822-эз гинэ дышетскыны быгатозы дун тырытэк. Котьку сямен бадӟым конкурс конструкторе, робот лэсьтӥсе, инженере мынӥсьёс куспын. Одӥг инты понна нюръяське 10 мурт. Таяз арняе тодмо луизы ни вузэ дунтэк дышетскыны пыремъёслэн нырысетӥ нимъёссы.Дунтэк дышетскон интыоссэ шуак йылтыса, паймытӥз Удмурт кун университет. Кылем арын бюджет интые кутэмын ке вал 2 сюрс 292 адями, туэ лыдпус 2 сюрс 737-озь будэтэмын. Абитуриентъёс талы гочазы луоз, уго туэ Удмурт кун университетэ куриськон гожтӥзы 10 сюрслэсь ятыр егитъёс. УдГУ-ын али 60 дышетскон ӧръёс. Егитъёс ӵемысь быръё реклама, политология, мувой но чагыр эстӥськон поттон удысъёсты - одӥг интые 20 мурт.Таяз арняе тодмо луизы ни вузэ дунтэк дышетскыны пыремъёслэн нырысетӥ нимъёссы. Но документъёсын бызьылон вакыт ӧз йылпумъяськы на. 1-тӥ гудырикошконозь егитъёс бырйыны кулэ, кытчы сётозы документъёссэс. Кин ӧз вутты, соос понна радъяськоз 2-тӥ волна. Солэн куронъёссэ котькуд вуз ачиз пуктэ.Мария Векшина Туспуктӥз А. Горбунов Теги: дышетон Егитъёс  